**USLOVI ZA ULAZAK PREDUZETNIKA/PREDUZEĆA U PROSTOR**

**BIZNIS INKUBATORA BERANE**

Preduzetnici/preduzeća – kandidati za ulazak u sistem podrške Biznis Inkubatora u Beranama trebaju prevashodno posjedovati potencijal za otvaranje novih radnih mjesta, što kandidati moraju dokumentovati poslovnim-biznis planom u čijoj razradi moraju lično učestovati. Pored toga, biznis ideja to jest plan, sa kojom kandidati konkurišu treba biti realno ostvarljiv, sa realnim tržišnim utemeljenjem, a posebno će se vrednovati inovativnost ideje i realni potencijal rasta preduzeća na srednji rok, to jest u periodu inkubacije.

Uslovi za ulazak u sistem podrške inkubatora se takođe tiču zahtjeva za veličinom prostora, infrastrukturnom i opremljenošću koje ne prelaze mogućnosti inkubatora. Od preduzetnika se traži da ispune prijavni formular, a zajedno s njim da podnesu i svoj poslovni plan, koji razmatra izvršni direktor zajedno sa članovima Odbora direktora i po potrebi sa ekspertima iz pojedinih oblasti.

1. **Iznajmljivanje poslovnog prostora**

Stanari Inkubatora imaju pravo koristiti poslovni prostor od 3 do maksimalno do 5 godina, ukoliko se bave djelatnostima koje predstavljaju programske ciljeve inkubatora. Subvencija za korišćenje poslovnog prostora iznosi 100% u prvoj godini, u drugoj 65%, trećoj 45% i četvrtoj 25%. Ukoliko neko od stanara ostane u programu podrške i u 5toj godini, mora platiti 100% vrijednosti usluga inkubatora. Kao osnova za izračunavanje iznosa subvencije za korišćenje poslovnog prostora na koju stanari inkubatora imaju pravo, koristit će se prosječna tržišna cijena zakupa kvadratnog metra prostora u datoj godini u Beranama, to jest dijelu grada u kojem se nalazi Inkubator.

Prioritet će imati novoosnovana proizvodna preduzeća, koja prilikom proizvodnje ne proizvode buku, i vode računa i poštuju očuvanje životne sredine.

Takođe će se razmatrati i preduzeća koja u prethodnoj godini su izmirila sve obaveze, pružajući relevatne dokaze o tome.

Javni poziv će se objaviti u dvije faze:

I – za novoformirana preduzeća

II - za preduzeća koja su starija a koja su izmirrila sve obaveze.

1. **Iznajmljivanje i korišćenje opreme**

Stanarima Inkubatora je omogućeno iznajmljivanje kancelarijskog namještaja (stolovi, stolice, ormari ..), kao i računarske opreme i ostalih tehničkih uređaja koji se nalaze u vlasništvu Inkubatora. Stanari su dužni da se savjesno i sa pažnjom odnose prema navedenoj opremi i odgovorni su za njeno održavanje. Ukoliko dođe do oštećenja ili uništenja opreme od strane stanara, isti su dužni nadoknaditi nastalu štetu. Cijena korišćenja opreme za prvu godinu boravka u Inkubatoru je u potpunosti subvencionirana dok se za preostale godine boravka cijena ustanovljava između inkubatora i stanara posebnim aneksom ugovora.

1. **Korišćenje Interneta, telefona, faxa**

Korišćenje interneta u kancelarijama inkubatora za sve stanare je besplatno. Inkubator ne odgovara za eventualne nestanke internet signala koji su prouzrokovani od strane provajdera ili iz nekog drugog razloga koji je van domašaja Inkubatora. Internet se može koristiti isključivo za svrhe poslovanja i iz domena djelatnosti stanara, te se u tu svrhu može primjenjivati politika fer korišćenja interneta, definisana od strane provajdera usluga.

Svi stanari Inkubatora će imati na raspolaganju određeni broj telefona koji će im biti ustupljeni na korišćenje. Plaćanje telefonskih računa je u potpunosti obaveza stanara, a mjesečni iznos računa će biti precizno određen uz pomoć automatizovane telefonske centrale koja će biti instalirana.

Korišćenje faks mašine će biti besplatno za stanare u koliko se ne bude radilo o velikom broju slanja. Maksimalni broj salnja za mjesec dana je 100.

Korišćenje kopir mašine će biti besplatno dok će repromaterijal za kopir mašinu kupovati sami stanari.

Račun za utrošenu električnu energiju će se plaćati shodno utrošenoj energiji koju stanar potroši u svom poslovnom prostoru, pošto svaki poslovni prostor ima odvojen strujomjer. Potrošnja električne energije se treba obavljati u skladu sa principima odgovornog korišćenja energije, te će u skladu sa tim biti i pripremljen pravilnik o kućnom redu, koji treba da poštuju svi članovi Inkubatora.

Plaćanje grijanja će se odvijati u skladu sa iznajmljenim prostorom, odnosno kvadraturom iznajmljenog prostora, po cijenama koje će se definisati ugovorom.

**Organizaciona i savjetodavna pomoć**

Osnovna organizaciona i savjetodavna pomoć za stanare Inkubatora je besplatna, odnosno njen trošak snose Inkubator-ovi donatori. Prilikom ulaska stanara u Inkubator, uprava se upoznaje ss osnovnom djelatnošću stanara kroz pomoć u izradi biznis plana kao i ostalim konsultantskim uslugama na koje stanari imaju pravo kroz cijelo vrijeme boravka u inkubatoru. Inkubator je obavezan da obezbijedi specijalističke treninge iz poslovnih vjreština najmanje jedan put godišnje kao i specijalističke treninge iz sfere Informacionih tehnologija po potrebi.

Ostale konsultantske usluge mogu pružati direktno stanarima i donatori ili neke druge organizacije koje imaju interes da bez naknade pomognu u razvoju postojećih biznisa u Inkubatoru.

**Promocija na internetu**

Inkubator je dužan da obezbijedi sredstva za izradu zajedničke internet prezentacije (WEB Portala) na kojoj će svi stanari biti podjednako zastupljeni i bez novčane nadoknade. Za održavanje pomenute internet stranice će biti odgovorni sami stanari kao i inkubator kroz mogućnost interaktivnog pristupa sajtu .